

Na osnovu člana 47 stav 3 i člana 49 Zakona o uređenju prostora i izgradnji objekata (“Sl.list CG“,br.51/08, 40/10, 34/11, 40/11, 47/11, 35/13, 39/13, 33/14), člana 45 Zakona o lokalnoj samoupravi (“Sl.list RCG“,br. 42/03, 28/04, 75/05, 13/06 i “Sl.list CG“,br. 88/09, 3/10, 73/10, 38/12, 10/14, 57/14, 3/16), člana 31 Statuta Opštine Tivat (''Sl. list RCG-opštinski propisi'',br. 40/04 i 26/06 i “Sl.list CG-opštinski propisi“,br. 12/11, 21/11, 03/13), Odluke o pristupanju izradi Detaljnog urbanističkog plana “Krašići” (“Sl.list CG-opštinski propisi“,br. 8/14), Dopune Odluke o pristupanju izradi Detaljnog urbanističkog plana “Krašići” (“Sl.list CG-opštinski propisi“,br. 33/15) i saglasnosti Ministarstva održivog razvoja i turizma, Direktorat za planiranje prostora, Podgorica, broj 104-1255/15 od 29.12.2016. godine, Skupština opštine Tivat, na sjednici održanoj dana 14.03.2017. godine, donijela je

**O D L U K U**

**o usvajanju Detaljnog urbanističkog plana “KRAŠIĆI“**

**Član 1**

Ovom Odlukom usvaja se Detaljni urbanistički plana „KRAŠIĆI“ (u daljem tekstu Plan).

Obrađivač Plana je “MONTENEGRO PROJEKT“ d.o.o. Podgorica.

**Član 2**

Planom je obuhvaćeno područje površine **27,56 ha.**



Granica je definisana koordinatama prelomnih tačaka numerisanih od 1-530, koje su date na grafičkom prilogu Plana, list br.2-Topografsko katastarska podloga sa granicom plana.

**Član 3**

Plan se donosi za period do 2020. godine.

**Član 4**

Planom je predviđeno da unutar obuhvata Plana budu slijedeće namjene: stanovanje male gustine SMG, turizam T2 i T3, mješovita namjena MN, uređeno zelenilo PUJ, saobraćajna i ostala infrastruktura DS i IOE.

**Član 5**

Komunalno opremanje građevinskog zemljišta vršiti će se u skladu sa postavkama Plana prema Zakonu o uređenju prostora i izgradnji objekata.

**Član 6**

Za realizaciju Plana nadležan je organ lokalne uprave nadležan za poslove uređenja prostora i izgradnju objekata.

**Član 7**

Sastavni dio ove odluke je planski dokument sačinjen u analognoj i digitalnoj formi koji sadrži tekstualni i grafički dio.

**Član 8**

Stupanjem na snagu ove Odluke prestaje da važi u cjelosti DUP Krašići (”Službeni list RCG-opštinski propisi”, br. 25/92 i 14/95).

**Član 9**

Ova odluka stupa na snagu osmog dana od dana objavljivanja u “Službenom listu Crne Gore-opštinski propisi“ i biće objavljena u jednom dnevnom štampanom mediju koji se distribuira na teritoriji Crne Gore, kao i na sajtu nosioca pripremnih poslova [www.opstinativat.com](http://www.opstinativat.com).

Broj: 0304-350-77

Tivat, 14.03.2017. godine

**Skupština opštine Tivat**

**Predsjednik**

**Ivan Novosel**